CELEX: 32016R0277
Language: ro
Date: 2016-02-25 00:00:00
Title: Regulamentul (UE) 2016/277 al Consiliului din 25 februarie 2016 de modificare a Regulamentului (CE) nr. 765/2006 privind măsuri restrictive împotriva Belarus

27.2.2016   
            
            
               RO
            
            
               Jurnalul Oficial al Uniunii Europene
            
            
               L 52/22
            
         REGULAMENTUL (UE) 2016/277 AL CONSILIULUI
   din 25 februarie 2016
   de modificare a Regulamentului (CE) nr. 765/2006 privind măsuri restrictive împotriva Belarus
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 215,
   având în vedere Decizia 2012/642/PESC a Consiliului din 15 octombrie 2012 privind măsuri restrictive împotriva Belarus (1),
   având în vedere propunerea comună a Înaltului Reprezentant al Uniunii pentru afaceri externe și politica de securitate și a Comisiei Europene,
   întrucât:
   
               (1)
            
            
               Regulamentul (CE) nr. 765/2006 al Consiliului (2) prevede înghețarea activelor președintelui Lukașenko, ale anumitor funcționari din Belarus și ale activelor persoanelor responsabile de încălcări grave ale drepturilor omului sau de represiunea societății civile și a opoziției democratice, precum și ale persoanelor și entităților care obțin avantaje de pe urma regimului Lukașenko sau care sprijină acest regim, inclusiv, în special, persoanele și entitățile care pun la dispoziția respectivului regim sprijin financiar sau material.
            
         
               (2)
            
            
               Aplicarea înghețării activelor ar trebui să fie menținută pentru patru persoane care figurează pe lista din anexa I la Regulamentul (CE) nr. 765/2006.
            
         
               (3)
            
            
               Toate persoanele și entitățile care figurează pe lista din anexa IV la Regulamentul (CE) nr. 765/2006 și cu privire la care a fost suspendată aplicarea înghețării activelor ar trebui să fie eliminate de pe listă și ar trebui să înceteze suspendarea aplicării interdicției.
            
         
               (4)
            
            
               Această măsură intră în domeniul de aplicare al tratatului și, prin urmare, sunt necesare acțiuni de reglementare la nivelul Uniunii pentru punerea sa în aplicare, în special în vederea asigurării aplicării uniforme a acesteia de către operatorii economici din toate statele membre.
            
         
               (5)
            
            
               Prin urmare, Regulamentul (CE) nr. 765/2006 ar trebui modificat în consecință,
            
         ADOPTĂ PREZENTUL REGULAMENT:
   Articolul 1
   Regulamentul (CE) nr. 765/2006 se modifică după cum urmează:
   
               1.
            
            
               La articolul 2, alineatul (6) se elimină.
            
         
               2.
            
            
               Articolul 8b se elimină.
            
         
               3.
            
            
               Anexa IV se elimină.
            
         Articolul 2
   Prezentul regulament intră în vigoare în ziua următoare datei publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 25 februarie 2016.
      
         
            Pentru Consiliu
         
         
            Președintele
         
         K.H.D.M. DIJKHOFF
      
   
   
      (1)  JO L 285, 17.10.2012, p. 1.
   
      (2)  Regulamentul (CE) nr. 765/2006 al Consiliului din 18 mai 2006 privind măsuri restrictive împotriva Belarus (JO L 134, 20.5.2006, p. 1).